open-index/open-wikipedia-markdown huggingface dataset:
Пелопонеско востание (1770)

**Пелопонеското востание** претставува востание против Османлиското Царство од страна на грчкото население на Пелопонез по иницијатива на рускиот гроф Орлов кој бил командант на поморските сили во текот на Руско-турската војна.

## Заднина

Во времето кога Османлиското Царство значително ги губила своите позиции, руски емисари биле испратени во Мани кон средината на 1760-тите за да направат сојуз со месното население за борба против турската власт. Руските емисари исто така го контактирале на грчкиот бродски магнат Даскалогијанис на Крит. Во 1769 година, во времето на руско-турската војна, една флота од 14 бродови на чело со Алексеј Орлов испловила од Балтичко Море кон Средоземјето. Флотата пристигнала на Мани во 1770 година. Руските војници останале да им помогнат на востаниците, додека флотата отпловила кон Егејско Море.

## Тек

На почетокот од востанието, грчката војска забележила успех. Набргу востанието се проширило во остатокот од Грција, без Крит. На чело на востанието и официјално застанал Јоанис Влахос познат како Даскалогијанис. Јоанис Влахос своето образование го стекнал во странство а по враќањето на Крит работел како градски службеник. Станал сопственик на трговски бродови кои пловеле низ Медитеранот. оанис се согласил да го финансира востанието против турските власти. Но поддршката која била ветена од руска страна никогаш не пристигнала на Крит а востаниците биле оставени сами да војуваат. Со помош на грчките жители на островот, руската флота била во можност да постигне голема победа против турската морнарица во битката на Чешме, но тоа не им помогнало на грчката армија во Мореја. Востанието започнало на 25 март 1770 година и за кратко време Крит бил скоро целосно ослободен. Но турските власти испратиле дополнителни сили и востанието бргу било задушено, а самиот Јоанис бил заробен со група од околу 70 бунтовници и погубен во јуни 1771 година.

## По востанието

Од руска гледна точка, востанието било успешно поради уништување на турската флота, но од грчка страна востанието било погубно поради турската одмазда која следувала. Грците биле заборавени во Кучуккајнарџискиот договор, а по овој настан Грците кон Русите гледале кон недоверба, па самата интелигенција се свртела кон Велика Британија и Франција.

## Наводи

Категорија:Востанија против Отоманското Царство
Категорија:Отоманското Царство во 18 век
Категорија:Судири во 1770 година
Категорија:Отоманска Грција
Епирско востание (1854)

**Епирското востание од 1854 година** било едно од најважните кои се случиле во Епир против Османлиското Царство. Востанието избувнало непосредно по започнувањето на Кримската војна кога голем број на епирски Грци со поддршка од новоформираната грчка држава започнале револт против османлиската власт.

## Заднина

Кога започнала Кримската војна, голем дел од Грците чувствувале дека ја добиле можноста за ослободување на Епир, каде голем дел од населението било со грчко потекло. Грчката војна за независност сè уште била свежа во нивните умови, како и руската интервенција која помогнала за создавање на Грција. Иако официјално Грција се воздржила под британски и француски притисок како сојузници на Османлиите во Кримската војна, сепак властите организирале голем број на востанија во Епир, Тесалија и Крит.

## Востание

На 30 јануари 1854 година, Спиридон Караискакис дал голем број на говори во селата источно од Арта обидувајќи се да го мотивира грчкото население за да се вклучат кон отпорот. Првата цел на востанието била главниот град на покраината Арта која била заземена од 2,500 војници. Во меѓувреме грчкиот генерал Теодорос Гривас со 300 војници зазел две села, а востанието се проширило и во планинските региони.. Во исто време кон востанието се приклучиле и неколку грчки офицери кои претходно дале оставка од своите позиции во Грција.

Османлиите возвратиле со со околу 5,000 војници успевајќи повторно да ја вратат контролата над Арта. По овој успех следувал напад на седиштето на грчките востаници источно од Арта, каде по големи борби востаниците се повлекле кон Грција. Османлиските сили ги елиминирале сите востаници околу Јанина. Ситуацијата започнала да се влошува кога османлиските сили добиле засилување, а британските и француските сили го блокирале пристаништето Пиреја, правејќи директен притисок кон грчката влада за повлекување на своите офицери.

На 12 мај револтот бил официјално задушен по повлекувањето на Грците, а по ова следувале грабежи низ голем дел од селата од страна на османлиските и албанските сили.

## Наводи

## Литература
* 
* 
* 

Категорија:Востанија против Отоманското Царство
Категорија:Отоманското Царство во 19 век
Категорија:Судири во 1854 година
Категорија:Европа во 1854 година
Категорија:Отомански Епир
Категорија:Грчко-турски односи
Кабакчи Мустафа

**Кабакчи Мустафа**(1770?-1808) бил османлиски водач на востаниците кои организирале востание против османлиските реформи во империјата кон почетокот на 19 век.

## Заднина

Јамаците биле посебна класа на војници кои биле одговорни за одбрана на Босфорот против козачките пирати од Украина. За разлика од јаничарите, оваа група на војници не биле земани како девширме. И покрај тоа тие се сметале како дел од јаничарскиот корпус. Кабакчи Мустафа бил командант на оваа воена единица во Румелихисар, тврдина на европскиот дел од Босфорот. На 25 мај 1807 година Раиф Мехмед, министерот одговорен за Босфорот се идел да ги убеди на јамаците да ги променат своите униформи, по кое станало јасно дека како следен чекор ќе биде обука на целата армија. Но тие одбиле да ја променат својата униформа и по голема расправија го убиле Раиф Мехмед. Овој инцидент се смета како почеток на бунтот. По убиството тие го започнале својот марш кон Истанбул, а какобо водач бил избран Кабакчи Мустафа. Во овој период било лесно бунтот да биде сопрен бидејќи воената единица Назим се наоѓала во нивна близина, но Косе Муса чија функција била слична на денешната министер за внатрешни работи, одбил да ги искористи против јамаците. Во следниот период бројот на бунтовниците започнал да се зголемува а кон нив се приклучиле и дел од јаничарите.

## Тек

Кабакчи пристигнал во Истанбул и по два дена започнал да владее со главниот град. Тој бил под влијание на Косе Муса и Шеик ил-исламот Топал Атаулах, основајќи суд кој дал дозвола за погубување на 11 членови на воената единица Назим. Тогаш тој побарал да се укинат сите институции формирани во рамките на реформите Назим, а самиот султан бил принуден истите да ги прифати. Тој исто така ја објавил својата недоверба кон султанот и побарал неговата функција да биде заземена од идниот Мустафа IV. По овој чекор, Селим поднел оставка од својата функција на 29 мај 1807 г.

Новиот султан на Кабакчи го назначил како министер за Босфорот. Неговиот штаб бил толку блиску до Истанбул што тој сè уште имал де факто целосна власт над главниот град. Овој период бил еден од најпознатите хаотични периоди од историјата на Истанбул. Јаничарите и јамаците го ограбувале населението на градот, а наскоро станало јасно дека и самиот Кабакчи немал сили да се справи со нередите кои продолжиле 14 месеци. Алемдар Мустафа Паша кој бил поддржувач на поранешниот султан Селим решил да ја стави ситуацијата под контрола. Пред да интервенира тој испратил педесетина команданти во седиштето на Кабакчи. Истиот ден Кабакчи се оженил и ноќта кога траела венчавката и прославата била испратена армија која го убила на Кабакчи. Набргу по ова, Алемдар се упатил кон Истанбул и по неколку борби јамаците биле поразени.

## Наводи

Категорија:Востанија против Отоманското Царство
Категорија:Отоманското Царство во 19 век
Категорија:Судири во 1808 година
Категорија:Османлиски Цариград
Категорија:Родени во непозната година
Категорија:Несигурна година на раѓање
Категорија:Починати во 1808 година
Абаза Сијавуш-паша

**Абаза Сијавуш-паша** (1687 -  во ) — османлиски државник и Голем везир на империјата во периодот од 18 септември 1687 до 23 февруари 1688 година.

Османлискиот султан Мехмед IV бил доста невнимателен во врска со државните работи, особено со армијата. По поразите во Унгарија тој бил детониран, а за нов везир бил избран Абаза. Тој не бил успешен везир и не успеал да ги контролира војниците кои побарале дополнителни примања (традиционално по поставување на новиот султан на престолот), и бидејќи касата била празна ова предизвикало немири во градот. Јаничарите го убиле во неговата куќа на 23 февруари 1688 година.

## Наводи

Категорија:Големи везири на Отоманското Царство од 17 век
Категорија:Паши
Категорија:Отомански Апхазијци
Категорија:Родени во непозната година
Бекри Мустафа-паша

**Бекри Мустафа Паша** (? -  во ) — османлиски државник и Голем везир на империјата во периодот од 30 мај 1688 до 7 ноември 1689 година.

Бекри Мустафа Паша по смртта на Ајашли Исмаил Паша бил назначен за нов голем везир (до 1689). Тој претхдно бил командант на јаничарскиот корпус. В негово време Османлиите продолжиле со поразите во Големата турска војна. Тој не бил член на семејството Ќопруловци.

Категорија:Големи везири на Отоманското Царство од 17 век
Категорија:Паши
Категорија:Отоманци од 17 век
Категорија:Родени во непозната година
Матијас Крицек

**Матијас Крицек** (; р.  во ) — австриски професионален друмски велосипедист, кој последно возел за континенталната екипа .

Го освоил националното друмско првенство во 2011 година.

## Достигнувања

;2006
: 2. Национално јуниорско друмско првенство
: 3. Краен пласман Трофео Карлсберг
;2008
: 4. Гран при Рајфајзен
;2009
: 6. Краен пласман Трка Мајнфранкен
;2011
: 1. 20п Национално друмско првенство
: 5. Џиро дел Медио Брента
;2012
: 1. Етапа 1 Џиробио
: 3. Национално друмско првенство
: 3. Џиро дел Медио Брента
: 6. ГП Каподарко
;2014
: 1. 20п Пласман на најактивен возач Трка околу Полска
: 20п Награда за борбеност на етапа 12 Вуелта а Еспања
;2015
: 2. Национално друмско првенство
: 2. Краен пласман Трка околу Словачка
;2017
: 1. Етапа 5 Флеш ди Сид
;2018
: 6. Краен пласман Трка Париз-Арас
::1. 20п Планински пласман
: 8. Национално хронометарско првенство
;2019
: 1. 20п Краен пласман Трка Рон-Алп Изер
::1. 20п Планински пласман
: 1. 20п Спринтерски пласман Трка на Алпите
: Национални друмски првенства
::5. Хронометар
::8. Друмска трка
: 5. Краен пласман Трка околу Горна Австрија
;2020
: 10. Гран при Газипаша

## Наводи

## Надворешни врски

* 
* 
* 

Категорија:Родени во 1988 година
Категорија:Живи луѓе
Категорија:Австриски велосипедисти
Категорија:Луѓе од Виена
Награди на асоцијацијата на тениските професионалци

**Наградите на [[Асоцијација на тениските професионалци|Асоцијацијата на тениските професионалци]]** или уште познати како **АТП награди** се тениски награди кои се доделуваат секоја година на играчите кои постигнале најдобри резултати во различни категории.

## Играч на годината

## Пар на годината

## Играч кој најмногу напредувал

*Белешка: Во 1980 и 1984, наградата не била доделена.*

## Најдобар нов играч

## Враќање на годината

*Белешка: Во 1980 и од 1984 до 1988 наградата не била доделена.*

## ATPWorldTour.com Омилен играч на обожавателите

## ATPWorldTour.com Омилен пар на обожавателите

## Награда Стефан Едберг за спортско однесување

## Награда Артур Еш за хуманитарец на годината

## Турнир на годината

## Поврзано
*Награди на женската тениска асоцијација

## Наводи

* ATP World Tour Awards 2012

a
a
Михајловистички контрачети во Вардарска Македонија

**Михајловистичките контрачети во Вардарска Македонија** — создадени за помош на бугарските власти во борбата против македонските партизани. Тие биле активни во периодот на бугарската окупација на регионот. Првично Бугарите биле пречекани како ослободители од српската власт без никаков суштински отпор. Во текот на Втората светска војна, во периодот на бугарската окупација на Македонија, Бугарите биле категорично омразени во Македонија заради ѕверствата и злосторствата кои систематски ги вршеле. Локалните комунисти го припоиле ПК на КПЈ за Македонија кон БРП(к) и биле против оружена борба. Михајловистите партиципирале целосно во бугарската фашистичка окупација. Првата контрачета, била формирана на крајот на 1942 година во Велешко, на чело со Пано Манев. Нејзиното создавање било одобрено од министерот за внатрешни работи Петар Габровски по предлог на скопскиот полициски началник Стефан Симеонов, кој бил поранешен четник на Внатрешната добруџанска револуционерна организација. Вака партизанските одреди биле разбивани не само од полицијата, туку и од страна на контра-четниците. Контрачетите обично се водени од ветерани на михајловистичкото крило на ВМРО, како војводата на Кумановската контрачета - Крсто Лазаров. Меѓу попознатите контрачети биле Гевгелиската на чело со Ѓорѓи Хаџи Митрев, Кавадарската на чело со Атанас Калчев, Кочанската, на чело на која бил Димитар Медаров, како и Битолската и Прилепската контрачети. Од друга страна во март 1943 година командантот на 15-та пешадиска дивизија во Егесјка Македонија - Иван Маринов, распоредил вооружувањето на првата контрачета во регионот, а Владимир Куртев, Димитар Цилев и Георги Настев учествувале во организирањето на првите одреди за борба против комунистички партизани - Охрана. Во летото на 1944 година на територијата на Вардарска Македонија дејствувале околу 200 контрачети. По повлекувањето на бугарската администрација од регионот и подоцнежното откажување на Иван Михајлов да формира марионетска држава, повеќето од учесниците во нив биле убиени во престрелки со партизаните или подоцна биле фатени и осудени од страна на комунистичките власти во Југославија. Во западна Македонија во селото Мраморец е формирана контрачета од страна на Димо Соколески - Брадата и Стефан Димитров од селото Белица. Најпрво во оваа контрачета дејствувале 15-тина контрачетници од четирите околни села Мраморец, Турје, Козица и Белица. Нешто подоцна кон оваа контрачета ќе се припојат и 10-тина селани, скоро сите од селото Арбиново. Контрачетниците дури ќе успеат и да фатат еден партизан, и да го убијат тоа бил Наум Сиљаноски од селото Издеглавје, кого го фатиле во близина на селото Сливово, и го стрелале во беличка планина. Како соработници со окупаторите (контрачетници) Милан Пејоски, Ванчо Недески и Стојко Митрески од Мраморец, потоа Кирко Попоски од Лешани, и Климе Китески од Слатински Чифлик ќе бидат стрелани од страна на партизаните.

## Белешки


Категорија:Бугарска пропаганда во Македонија
Ќопрулу Фазил Мустафа-паша

**Ќопрулу Фазил Мустафа-паша** (роден во  -  во ) — османлиски државник и Голем везир на империјата во периодот од 10 ноември 1689 до 19 август 1691 година во времето на Големата турска војна.

Тој бил син на основачот на династијата Мехмед, и помал брат на Ахмед. Роден во градот Велес, Мустафа поминал низ неколку воени походи со својот брат Фазил Ахмед. Неговиот полубрат Кара го назначил како седми везир, а во 1683 како трет везир. По убивањето на Кара, Мустафа бил испратен далеку од Истанбул.

Во 1687 година бил детониран Мехмед IV, а за нов везир бил избран неговиот брат Абаза, по кое Мустафа станал втор везир.

Во 1689 година станал голем везир прогласувајќи општа мобилизација на муслиманските народи за борба против христијаните. Во Битката кај Сланкамен Мустафа бил убиен.

## Поврзано
* Ќопрулски период 
* Ќопруловци

## Наводи

Категорија:Големи везири на Отоманското Царство од 17 век
Категорија:Паши
Категорија:Албански отомански везири
Мустафа
Категорија:Родени во 1637 година
Масакр во Кокошиње

**Масакрот во Кокошиње** е масакр, односно серија од неколку масакри, извршени од страна на чети на ТМОРО врз српското население во околината на Куманово и Кратово во периодот јули-септември 1904 година. Злосторствата се извршени како одмазда за предавството на четите на Атанас Бабата, Славејко Арсов и Стојан Донски, а биле извршени под команда на Атанас Бабата, Јордан Спасов и Мише Развигоров. Збирниот назив Масакр во Кокошиње за убиствата извршени како во Кокошиње така и во Шопско Рударе и Татомир го дал тогашниот печат според селото Кокошиње во кое имало најмногу жртви.

## Настани

На 11 јули 1904 година четите на Атанас Бабата, Славејко Арсов и Стојан Донски биле опколени од турскиот аскер кај светиниколското село Горно Ѓуѓанци. По шестчасовна битка, четите биле принудени да отстапат. Во Битката загинале околу 20 четници и војводата Донски, додека ранетиот војвода Арсов се самоубил.

Истиот ден четата на Јордан Спасов влегува во кратовското село Татомир и го убива селскиот првенец Димо Спасов (Спасиќ), бидејќи одбива да го префрли селото во Бугарската егзархија.

Откако Атанас Бабата добил информации дека четите биле поткажани од србомани од селото Кокошиње, на 6 август неговата чета влегува во ова село и убива 53 селани. После тоа, Бабата одржал говор пред останатите селани за бугарштината и за нужноста делото да се префрли во Егзархијата. Труповите биле оставени на сред село и била оставена белешка дека се убиени како одмазда за убиените четници на ВМОРО.

На 24 август четата на Јордан Спасов влегува во Шопско Рударе и го убива селскиот кмет Трајко Здравковиќ Јовев како и уште четири мажи и три жени, кои пред тоа биле силувани.

Кон средината на септември Мише Развигоров влегол со својата чета во Кокошиње и убил осуммина селани.

## Последици

Како резултат на овие акции, селата Шопско Рударе и Кокошиње преминале кон Бугарската егзархија. Доаѓа до прекин на односите помеѓу ТМОРО и Српскиот четнички комитет и одмазда од српските чети. На 12 декември 1904 година една српска чета влегла во Шопско Рударе, за да ги казни селаните кои се одвоиле од Патријаршијата, и го убила синот на еден од највидните семејства во селото Бојко, Тасев. Следниот ден биле уапсени и десет селани.

## Наводи

Кокошиње
Кокошиње
Категорија:Македонија во 1904 година
Категорија:Историја на Куманово
Категорија:Историја на Кратово
Балкански смок

**Балкански смок** (, порано: Coluber gemonensis) — вид змија од семејството на смокови (*Colubridae*).

## Живеалиште
Овој смок се среќава во Македонија, Албанија, Босна и Херцеговина, Грција, Италија, Кипар, Словенија, Србија, Хрватска и Црна Гора.

Природно живее во честак, на пасишта, во насади и селски бавчи.

Дистрибутивниот ареал на видот е ограничен на источниот крајбрежен појас на Јадранско Море. На планината Галичица, видот продрел најисточно и најдлабоко на копното, во рамките на целиот негов дистрибутивен ареал. Балканскиот смок се среќава на суви каменести места, отворени шумски подрачја, подрачја со жбунеста вегетација, покрај патишта. Оваа змија е дневен и терестричен вид, иако понегокаш се качува по грмушки. Жестоко каса кога ќе се фати со рака. На територијата на Национален парк Галичица, балканскиот смок е неодамна регистриран во дабовиот појас во близина на Отешево и Лескоец, од авторот на овој извештај (непублицирани податоци). Во рамките на теренските истражувања, присуството на балканскиот смок е потврдено на истите локалитети. 

## Заштитен статус
Балканскиот смок некогаш бил многу распространет, но денес му се заканува губиток на живеалиштето.

Од Европските документи видот е заштитен согласно Бернска Конвенција (BERN): Конвенција за заштита на европскиот див свет и природните живеалишта. Апендикс II: Строго заштитени фаунистички видови.

## Поврзано
* Список на змии во Македонија

## Наводи

* Лимберакис, П. и Ајтиќ, Р. 2005.  Балкански смок (''Hierophis gemonensis'').   Список на видови под закана во 2006 г. — Меѓународен сојуз за заштита на природата  

## Надворешни врски
* 

Категорија:Смокови
Категорија:Фауна на Галичица
Категорија:Фауна на Европа
Амџазаде Ќопрулу Хусеин-паша

**Амџазаде Ќопрулу Хусеин Паша** (роден во  -  во ) — османлиски државник и Голем везир на империјата во периодот од 17 септември 1697 до 4 септември 1702 година.

Тој добил ветување од султанот дека ќе делува слободно во неговите намери во воведување на реформи во империјата. Во негово време бил потпишан договорот од Карловац (1699) каде Османлиите ги загубиле Унгарија, Трансилванија, Подолија, Далмација и Мореја.

По големиот пораз, Хусеин започнал со економски и финансиски реформи. Акцизите за тутунот и кафето кои биле четири пати зголемени во времето на војната, биле повторно намалени. Оние кои во војната немале услови за плаќање на големите даноци биле ослободени од казна. Јаничарскиот корпус кој според списокот броел околу 70.000 војници, а всушност само околу 10.000 биле вистински, биле намалени на 34.000 додека артилерискиот состав од 6,000 бил намален на 1,250 војници. Била реорганизирана и морнарицата со изградба на нова флота. Новиот султан се повлекол во Едрене заедно со Шеик ул-исламот Фејзула Ефенди, кој започнал со именување на клучни државници, станувајќи центар на следните интриги против големиот везир.

Поради здравствени проблеми, тој поднел оставка од својата функција а по само неколку денови починал.

## Поврзано
* Ќопрулски период 
* Ќопруловци

## Наводи

Категорија:Големи везири на Отоманското Царство од 17 век
Категорија:Големи везири на Отоманското Царство од 14 век
Категорија:Паши
Категорија:Албански отомански везири
Хусеин
Категорија:Албанци од 17 век
Категорија:Албанци од 18 век
Категорија:Големи везири на Отоманското Царство од 18 век
Бајазит-паша

**Бајазит Паша** (? - ) — османлиски државник и Голем везир на империјата во периодот од 1413 до 1421 година.

Тој е роден во Амасија и одгледан во султанскиот сарај. Во времето на Бајазит I работел на повеќе воени позиции, а во времето кога синот на султанот, шехзаде Мехмед (идниот Мехмед I) станал управител на Амасија, тој му станал главен советник.

По катастрофалниот пораз кај Ангора во 1402 година и заробувањето на султан Бајазит, Бајазит Паша успеал да го спаси 15-годишниот Мехмед Челеби од силите на Тимур и да го засолни во Амасија. По крајот на граѓанската војна, Бајазит станал голем везир на Мехмед I. Во негово време било задушено востанието на Бедредин во 1420 година.
 
По смртта на Мехмед I, Бајазит ја сочувал неговата смрт за 40 дена додека султановиот син Мурат пристигне во престолнината и го зазеде престолот. Во јули 1421 година, само два месеци по крунисувањето на Мурат I, Бајазит Паша бил испратен да го задуши востанието на Мустафа Челеби, чичкото на Мурат. Во Битката кај Едрене тој бил заробен и погубен.

## Наводи

Категорија:Големи везири на Отоманското Царство од 15 век
Категорија:Паши
Категорија:Отоманци од 14 век
Категорија:Отомански Турци
Категорија:Родени во непозната година
Кара Ахмед-паша

**Кара Ахмед-паша** (? - } во ) — османлиски државник и Голем везир на империјата во периодот од 1553 до 1555 година.

Кара Ахмед-паша пред да стане везир бил бејлербег на Румелија. Бил во брак со ќерката на Селим I, Фатма Султан. Во времето кога Рустем-паша бил отстранет од функцијата Голем везир, на 6 октомври 1553 година, Кара Ахмед-паша застанал на неговото место. Во 1555 година, Руштем-паша заедно со Хурем султан го обвиниле за мито кај султанот Сулејман, по кое тој бил погубен, а Руштем повторно станал Голем везир.

## Наводи

Категорија:Големи везири на Отоманското Царство од 16 век
Категорија:Паши
Категорија:Албански отомански везири
Категорија:Погубени Отоманци
Категорија:Починати во непозната година
Кара Мустафа-паша

**Кара Мустафа-паша** (1634/1635 - 25 декември 1683 година) — отомански воен водач и везир како главен лик во последните обиди на Отоманското Царство за експанзија кон Централна и Источна Европа. Тој е роден од турски родители и се оженил за една од ќерките за Ќопруловци служејќи како гласник на Дамаск во времето на Ќопрулу Фазил Ахмед-паша.

Во текот на својата кариера служел како командант на копнените сили во војната против Полска во 1672 година кога била заземена Подолија. Во 1676 година кога починал неговиот полубрат Ќопрулу Фазил Ахмед-паша, тој го наследил на функцијата големи везир.

Во негово време започнал конфликтот со Русија кога Османлиите биле принудени да потпишат договор во 1681 година. Во 1683 година започнал воен поход кон север на територијата на Австрија достигнувајќи до Виена во 1683 година со повеќе од 100.000 војници, следејќи ги стапките на Сулејман Величествениот од 1529 година. Кога се гледала победата над градот, во септември пред ѕидините дошла полската армија на Јан Собиески по кое следувал катастрофален пораз на Османлиите и нивно повлекување кон Унгарија. По поразот Мустафа бил задавен на 25 декември 1683 година во Белград по наредба на Мехмед IV.

Неговите последни зборови биле: *Бидете сигурни дека сте го врзиле јазолот силно*. Неговиот надгробен споменик подоцна бил пренесен од Белград во Едрене.

## Поврзано
* Ќопрулски период 
* Ќопруловци

## Наводи

Категорија:Големи везири на Отоманското Царство од 17 век
Категорија:Паши
Категорија:Погубени Отоманци
Мустафа
Категорија:Албански отомански везири
Категорија:Албанци од 17 век
Категорија:Починати во 1683 година
Ќопрулу Фазил Ахмед-паша

**Ќопрулу Фазил Ахмед-паша** (роден во  -  во ) — османлиски државник и Голем везир на империјата во периодот од 31 октомври 1661 до 3 ноември 1676 година.

Тој бил член на познатото албанско семејство Ќопруловци. Во периодот од 1661 до 1676 година бил голем везир наследувајќи го неговиот татко. Тој бил наречен *Фазил* што во превод значи мудар, главно поради намалување на даноците и промовирање на образованието. Од друга страна бил брутално вовлечен во војна со Австрија (1663-1664). На почетокот на јули 1664 година успеал да го сруши Зринскиот замок во денешна Хрватска по едномесечна опсада. Иако бил поразен во Битката кај Сентготард, сепак ја добил можноста од проширување на териториите според договорот од Вашвар каде Трансилванија била призната од Австрија како османлиска територија и монархијата исто така се задолжила да плати репарација на Османлиите. По потпишувањето на договорот силите биле свртени кон Крит каде била опседната Кандија во 1669 година. Во негово време биле потпишани и договорите од Бучач во 1672 и Зуравно во 1676 година.

## Џамија
Везирот е нарачател на единствената џамија во Велес, наречена Фазил Ахмет-пашина џамија. Според преданието, тој наредил џамијата да се изгради од црн камен до гробот на неговата почината ќерка, поради што таа го носи името „Црна џамија“.

## Поврзано
* Ќопрулски период 
* Ќопруловци

## Наводи

Категорија:Албански отомански везири
Категорија:Паши
Категорија:Отомански управители на Дамаск
Ахмед
Категорија:Големи везири на Отоманското Царство од 17 век
Категорија:Родени во 1635 година
Кара Ибрахим-паша

**Кара Ибрахим-паша** (роден во  -  во Родос) — османлиски државник и Голем везир на империјата во периодот од 25 декември 1683 до 18 ноември 1685 година. Исто така бил и уоравител на Египет во периодот од 1669 до 1673.

## Наводи

Категорија:Отомански управители на Египет
Категорија:Големи везири на Отоманското Царство од 17 век
Категорија:Паши
Категорија:Починати на Родос
Ќопруловци

алт=Ќуприловци дел од семејството|мини|Ќуприловци дел од семејството
**Ќопруловци** или **Ќопрулу** (турски: *Köprülü ailesi*) — благородничко семејство од албанско потекло во времето на Османлиското Царство. Дел од членовите на Ќопрулу стигнале до високи позиции во администратината власт на империјата, вклучувајќи шест големи везири. Овој период во историјата на империјата е познат како Ќопрулсиот период.

Денеска нивните потомци главно живеат во Турција и САД.

1 Кара Мустафа-паша бил посвоен од Ќопруловците и бил полубрат на Ќопрулу Фазил Ахмед-паша

2 Абаза Сијавуш-паша служел на Ќопрулу Мехмед-паша. По свадбата со неговата ќерка станал дел од семејството (дамат).

## Поврзано
* Ќопрулски период

## Наводи


Категорија:Големи везири на Отоманското Царство
Категорија:Албански благороднички семејства
Категорија:Отомански семејства
Категорија:Големи везири на Отоманското Царство од 17 век
Категорија:Големи везири на Отоманското Царство од 18 век
Рум Мехмед-паша

мини|'''Рум Мехмед-паша''' во Усќудар
**Рум Мехмед-паша** (; п. 1470 во ) — османлиски државник и Голем везир на Отоманското Царство во периодот од 1466 до 1469 година.

По залагањето на Караманли Мехмед-паша, султанот Мехмед II „Освојувачот“ го распуштил Рум Мехмед-паша од служба во 1469 година и го погубил со давање во 1470 година.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 15 век
Категорија:Данок во крв
Категорија:Погубени Отоманци
Категорија:Отомански Грци
Категорија:Грчки муслимани
Категорија:Починати во 1470 година
Гедик Ахмед-паша

**Гедик Ахмед-паша** (? - починал на  во ) — османлиски државник и голем везир на империјата во периодот од 1474 до 1477 година. Денеска не е познато неговото потекло, но според некои историчари имал грчко или српско потекло.

Гедик Ахмед-паша претходно бил командант на морнарицата во времето на Мехмед II и Бајазид II. Под негово водство во Анадолија бил покорен последниот румски бејлик Караманија. Исто така учествувал во војната со Венеција во 1475 година а бил испратен и да помогне на Кримското Ханство во нивната војна со Џенова, каде го покорил грчкото кнежевство Теодоро. По овој настан Кримското Ханство влегло во сферите на влијание на Османлиското Царство. Гедик учествувал и во нападите на италијанските острови, имал неуспешен напад на Родос во 1480 година. Во негово време биле убиени 800 христијани кои одбиле да го прифатат исламот.

## Наводи

Промени во исчекување
Категорија:Паши
Категорија:Данок во крв
Категорија:Погубени Отоманци
Категорија:Големи везири на Отоманското Царство од 15 век
Категорија:Родени во непозната година
Борис Вале

**Борис Вале** (; р. ) — белгиски професионален друмски велосипедист, кој вози за професионалната континентална екипа .

## Достигнувања

;2011
: 1. Омлоп дер Вламсе Гевестен
: 3. Национално јуниорско хронометарско првенство
;2012
: 5. Национале Слејтингспрејс
;2013
: 1. Пролог Карпатска трка
: 1. Гран при Крикелион
: 4. Национале Слејтингспрејс
: 8. Франкофонски игри - друмска трка
;2015
: 2. Гран при де Денен
: 6. Краен пласман Тур де Валони
: 6. Минстерланд Џиро
: 7. Фландриско првенство
: 9. Ронде ван Зеланд
;2016
: Тур де Бретањ
::1. Етапа 2
::1. Етапа 5
: 1. Етапа 2 Тур де Валони
: 1. Етапа 3 Ронде де л’Оас
: 4. ГП Џеф Схеренс
;2017
: 4. Гран при де Денен
: 6. ГП Стад Зотегем
;2018
: 1. 20п Краен пласман Трка околу Езерото Таиху
: 8. Гран при Крикелион
;2019
: 2. Краен пласман Трка околу Езерото Таиху
: 5. Хале-Ингоигем
: 7. Гран при д’Исберг
: 9. Трофео Палма
;2020
: 6. ГП Жан-Пјер Монсере

## Наводи

## Надворешни врски

*  
* 
* 
* 
* 

Категорија:Родени во 1993 година
Категорија:Живи луѓе
Категорија:Белгиски велосипедисти
Исак-паша

**Исак Паша** (; најверојатно 1469 — 1497 во ) — османлиски државник и генерал, а подоцна и Голем везир на Отоманското Царство.

## Потекло

Жан Клод Фаверијал открива дека Исак-паша бил Албанец. Халил Иналчик верува дека Исак-паша е создаден преку помешување на неколку отомански Исак-паши (особено Исак бин Абдула и Исак бин Ибрахим) и Исак Беј. Помешувањето може да се покаже со изјавата на Белтачи дека Исак-паша бил со хрватско или грчко потекло и дека служел на тројца различни султани.

## Кариера

Неговиот прв мандат како голем везир бил во владеењто на Мехмед II („Освојувачот“). Во текот на овој мандат ги префрлил туркменските народи од градот Аксарај во новоосвоениот Цариград со цел да го насели градот, кој изгубил дел од неговото поранешно население пред падот во 1453 година. Четвртот на градот каде се населиле луѓето од Аксарај е наречен со истото име.

Неговиот втор мандат бил во владеењето на Бајазит II. Починал во 1497 година во Солун.

## Поврзано
* Список на Големи везири на Отоманското Царство

## Наводи

Категорија:Големи везири на Отоманското Царство од 15 век
Категорија:Данок во крв
Категорија:Починати во 1497 година
Категорија:Хрватски муслимани
Категорија:Отомански Хрвати
Категорија:Родени во непозната година
Караманли Мехмед-паша

**Караманли Мехмед-паша** ( во  -  во ) —османлиски државник и Голем везир на империјата во периодот од 1477 до 1481 година.

Мехмед Паша по потекло бил од Караман. По погубувањето на Чандарли Халил-паша, султанот Мехмед II наместо да постави повторно главен везир од христијанско потекло, го поставил Мехмед кој бил исклучок. Кога во 1481 година починал султанот, како должност на секој везир, морал да го одложи објавувањето за смртта и да испрати писмо до неговите синови (во случајот Џем и Бајазит). Но кога разбрале јаниачарите, кои го поддржувале Бајазит, дека било испратено писмо на Џем, тие започнале револт против везирот по кое успеале да го убијат.

## Наводи

Категорија:Големи везири на Отоманското Царство од 15 век
Категорија:Паши
Категорија:Отомански Турци
Категорија:Линчувани луѓе во Отоманското Царство
Категорија:Родени во непозната година
Ахмед-паша Херцеговиќ

**Ахмед-паша Херцеговиќ** ( во  —  во ) — османлиски државник и Голем везир на империјата.

Ахмед-паша бил во пет наврати голем везир во периодот од 1497 до 1516 година со прекини. Роден како Стјепан со босанско потекло', во 1470 година го прифатил исламот. Тој бил првиот везир со босанско потекло. Во 1482 година се оженил со Фатма, ќерка на Бајазит II. Починал од природна смрт, кон крајот на владеењето на Селим I.

## Наводи

Категорија:Големи везири на Отоманското Царство од 15 век
Категорија:Големи везири на Отоманското Царство од 16 век
Категорија:Паши
Категорија:Босански отомански везири
Категорија:Родени во 1459 година
Чандарли Ибрахим-паша Помладиот

**Чандарли Ибрахим-паша** ( - ) — османлиски државник и Голем везир на империјата во периодот од 1498 до 1499 година.

Категорија:Отомански Турци
Категорија:Паши
Промени во исчекување
Ибрахим
Категорија:Големи везири на Отоманското Царство од 15 век
Движењето на Божицата

**Движењето на Божицата** е тренд на верски или духовни верувања или практики кои се појавиле од вториот бран на феминизмот, претежно во Северна Америка, Западна Европа, Австралија и Нов Зеланд во 1970-тите. Поттикнати од векови машко-доминирана организирана религија (или врховен бог со машки заменки, односно "тој"), некои жени ја прифатиле идејата за женско божество, која била повеќе во согласност со феминистичките убедувања и својствените вредности на жените. Обединувачка тема на движењето е дека полот на божеството ја карактеризира политичката полова пристрасност на религијата, и ги сметале религиите кои обожавале Божица за матријархални и религиите кои обожавале Бог за патријархални.

Верувањата за Божицата можат да преземам многу форми; некои луѓе во Движењето на Божицата признаваат повеќе божици. Некои, исто така, вклучуваат богови. Додека други ја почитуваат "Божицата", што не е нужно гледано како монотеистички, но често се толкува како инклузивно, опфаќајќи многу божици во многу различни култури. Терминот "Божицата", исто така, овозможува многу начини на гледање на божеството олицетворено како жена, или како метафора, или како процес.

## Слично
* Дијанска Вика

## Наводи

*
*
Категорија:Вика
Месих-паша

**Месих-Паша** (? -  во ) — османлиски државник и Голем везир на империјата во периодот од 1499 до 1501 година.

Месих бил османлиски државник од грчко потекло, според некои внук на последниот византиски цар Константин XI Палеолог. Заедно со неговиот постар брат бил заробен по падот на Цариград во 1453 година и пораснат под покровителство на Мехмед II.. Во историските документи за првпат се јавува во 1470 година кога станал управител на Галиполе.

Како командант на османлиската флота (капудан-паша), учествувал во војната со Венеција (1463-1479).. Во 1476 бил поставен за четврти по ранг везир, а по неуспехот кај Родос во 1480 бил разрешен од функцијата. По смртта на Мехмед II, Бајазит го затворил Гедик Ахмед-паша под сомневање дека го поддржувал неговиот брат Џем. Тој станал преговарач меѓу султанот и јаничарите кога тие се побуниле за принцот Џем. Оваа негова поддршка му овозможила султанот Бајазид II да го постави за втор везир во 1482 година. Од непознати причини тој бил разрешен од сите негови функции и испратен во Кафа, место каде обично се испраќале казнетите османлиски функционери. Таму останал до 1489 година, додека се спомнува дека во 1497 бил управител на Акерман. Учествувал во војната со Венеција станувајќи повторно втор по важност везир во Диванот.

## Наводи

Категорија:Големи везири на Отоманското Царство од 16 век
Категорија:Паши
Категорија:Отоманци од 15 век
Категорија:Данок во крв
Категорија:Палеолози
Категорија:Византијци од 15 век
Категорија:Грчки отомански везири
Чандарли (семејство)

**Чандарли** — познато и влијателно турско семејство чии потомци се стекнувале со големи позиции во управувањето на Османлиското Царство. Во текот на 14 век ова семејство било сметано второ по важност веднаш по Османлиската династија.

За разлика од останатите европски монархии, Османлиското Царство немала аристократски семејства и секое семејство имало еднакви шанси да се искачи кон хиерархијата на управувањето на империјата. Истото важело и за етничките разлики, но како предуслов бил прифаќање на исламот. Сепак, во раните години на империјата семејството на име Чандарли успеало да се стекне со огромна моќ во империјата.

Корените на ова семејство потекнуваат од денешното село Чандир во Централна Анадолија. По основањето на османлискиот бејлик, семејството се населило во Изник (Никеја), каде еден член на семејството станал кадија во 1326 година. Во периодот од 1365 до 1499 година, пет члена од ова семејство станале големи везири.

Најголема политичка моќ семејството уживало во времето на Мурат II. Кога Мехмед II, тогаш на 12 години, станал за првпат султан, во 1444 година морал да го повика својот татко за помош во Битката кај Варна и никогаш не ја заборавил улогата на Халил Чандарли за последователното враќање на престолот на неговиот татко. Тој чекал погоден момент за да стави крај на моќта на ова семејство. По освојувањето на Истанбул во 1453 година Халил бил погубен а следните четири везири биле од нетурско потекло (девширме).

Во следните години иако неколку членови од семејството работеле и под другите султани, тие никогаш немале можност да ја вратат силата од пред 1453 година.

## Везири

## Наводи

## Надворешни врски


Категорија:Отомански семејства
Категорија:Отоманци од 14 век
Категорија:Отоманци од 15 век
Категорија:Големи везири на Отоманското Царство од 15 век
Категорија:Големи везири на Отоманското Царство од 14 век
Категорија:Паши
Коџа Давут-паша

**Коџа Давут-паша** (? -  во ) — османлиски државник и Голем везир на империјата во периодот од  1482 до 1497 година.

Коџа Давут-паша имал албанско христијанско потекло и земен како данок во крв го прифатил исламот. Во 1473 година, како бејлербег на Анадолија учествувал во походот кон Скадар и Кроја ставајќи крај на османлиско-албанските војни. Во 1479 година станал гувернер на Босанскиот санџак, а во 1482 везир. Како везир ја предводел војната со Мамелуците.

## Наводи

Категорија:Големи везири на Отоманското Царство од 15 век
Категорија:Паши
Категорија:Албански отомански везири
Категорија:Данок во крв
Категорија:Дамат
Категорија:Родени во непозната година
Андер Ерера

**Андер Ерера Агуера** (роден на 14 август 1989 во Билбао) — шпански фудбалер, играч од средниот ред на .

Тој ја започнал својата кариера во Реал Сарагоса, пред да се пресели во Атлетик Билбао во 2011 година, каде што одиграл три одлични сезони, а потоа направил трансфер во премиерлигашот Манчестер Јунајтед за 36 милиони евра во 2014 година. Бил прогласен за играч на годината на клубот во сезоната 2016-2017 година.

Тој има освоено неколку трофеи со младите категории на фудбалската репрезентација на Шпанија под 20 и под 21 година, но исто така ја претставувал својата земја и на Летните олимписки игри 2012 во Лондон. Своето деби за сениорската репрезентација на Шпанија го направил во ноември 2016 година.

Категорија:Живи луѓе
Категорија:Шпански фудбалери
Категорија:Фудбалери на ФК Атлетик Билбао
Категорија:Фудбалери на ФК Манчестер Јунајтед
Категорија:Фудбалери на ФК Париз Сен Жермен
Категорија:Фудбалери од Премиер Лига
Категорија:Родени во 1989 година
Категорија:Баскиски фудбалери
Дијанска Вика

**Дијанска Вика** или **Дијанизам** е традиција на неопаганистичката религија Вика. Таа е основана од страна на Зузана Будапест во САД во 1970-тите. Таа е позната по своите обожувања на единствена Божица и се фокусира на егалитарниот, матријархален феминизам. Дијанизмот е именуван по римската божица Дијана, но Дијанистите ја боготворуваат божицата под различни имиња. Дијанизмот комбинира елементи од Британската Традиционална Вика, италијанската фолк-магијата според записот на Чарлс Лиланд во Арадиа, феминистички вредности, народна магија и практики за исцелување кои Будапест ги научила од својата мајка. Дијанизмот најчесто се практикува од жени во ковени.

## Наводи

Категорија:Религија
Категорија:Паганство
Категорија:Еднобожечки вери
Ковен

**Ковен** е собир на вештерки. 

Зборот *ковен* во голема мера остана неискористен во англискиот јазик до 1921 година кога Маргарет Мареј ја промовирала идејата дека сите вештерки во Европа се состанувале во групи од тринаесет кои ги нарекувале "ковени".

## Наводи

Категорија:Паганство
Чандарли Халил-паша

**Чандарли Халил-паша** ( бил османлиски државник и голем везир во времето на Мурат II и првите години од управувањето на Мехмед II (1439-1453) како член на влијателното семејство Чандарли. Неговииот татко Ибрахим, чичко Али и дедо Халил исто така биле големи везири како и неговиот син Ибрахим Помладиот.

## Животопис

Во времето кога султанот Мурат II не бил заинтересиран за владеење и управување со империјата и бил поблечен во Маниса, со земјата управувал неговиот син Мехмед II заедно со Халил-паша од Едрене. Во два наврати Халил се обидел да го врати Мурат на престолот бидејќи се сомневал во силата на Мехмед, кое довело до големо незадоволство кај Мехмед. Така пред Битката кај Варна Мурат се вратил на престолот. Кога Мехмед станал по вторпат султан во 1451 година, тој го задржил на оваа позиција и покрај заладените односи. Според византискиот историчар Дука, Халил сакал да одржува добри односи со Византија, но бил и многу алчен за пари.

Сепак кога византискиот цар испратил гласник до Османлиите барајќи да биде зголемен данокот за неговиот роднина Орхан кој бил држен во Цариград.  и кој се сметал како претендент за престолот, на ова барање Халил-паша им одговорил:

Во 1453 година започнала Опсадата на Цариград на чело со Халил-паша и Заган-паша. По големиот неуспешен напад, на 26 мај бил свикан собир на големите везири. На овој собир Халил се залагал за повлекување на опсадата. Така еедно од првите дела извршени од Мехмед II по освојувањето на Цариград било неговото погубување и конфискација на неговиот имот станувајќи првиот везир погубен по наредба на султанот. Со ова бил ставен крај на ерата на семејството Чандарли.

## Наводи

Категорија:Големи везири на Отоманското Царство од 15 век
Категорија:Паши
Категорија:Погубени Отоманци
Категорија:Отомански Турци
Категорија:Родени во непозната година
Категорија:Погубени со обезглавување
Битка кај Ровине

**Битката кај Ровине** се одвила на 17 мај 1395 година меѓу Османлиското Царство и нејзините вазали против Влашка на чело со војводата Мирче Стариот. Битката се водела кај местото Ровине во Влашко.

Според една легенда, во пресрет на битката влашкиот владетел облечен како мировен емисар разговарал со Бајазид I барајќи од него да ја напушти земјата на кое османлискиот султан одбил. Во текот на битката главна улога во победата на влашките сили имале стрелците кои има нанеле големи жртви при привите османлиски напади. 

Во оваа битка на страната на Бајазид учествувале и неговите христијански вазали Стефан Лазаревиќ и македонските владетели Кралот Марко и Константин Драгаш. Во Битката загинале и двајцата владетели од Македонија. Се претпоставува дека во битката и двете страни имале голем број на загуби за да на крајот се повлечат од бојното поле. По оваа битка Влашка станала вазална земја, а Македонија потпаднала целосно под турска власт. 

## Наводи

Категорија:Европа во 1395 година
Категорија:Судири во 1395 година
Категорија:Битки на Отоманското Царство
Категорија:Битки на Влашка
Категорија:Отоманското Царство во 14 век
Битка кај Никопол (појаснување)

**Битка кај Никопол** може да се однесува на:
*Битка кај Никопол (48 п.н.е.)
*Битка кај Никопол во 1396
* Битка кај Никопол (1877)
Божица

**Божица** е женско божество со натприродни моќи. Во некои култури божиците се поврзани со земјата, мајчинството, плодноста, љубовта и растителноста. Во другите култури, божиците исто така, владеат над војната, смртта и уништувањето, како и создавањето, исцелувањето, сочувството и животот. Тие можат да бидат во фокусот на верските обожувања или почит. Уметнички претстави на божиците се вообичаени во културите кои ги хонорираат.

Во некои религии света женска фигура има централно место во молитвата и обожавањето. Шактизам - обожувањето на женска сила која го анимира светот - е една од трите главни секти на Хиндуизмот. Во Тибетскиот Будизам, највисокиот напредок кое некое лице може да го постигне е да стане како женските Буди (на пример, Араја Тара) кои се прикажани како врховни заштитнички, бестрашни и полни со сочувство за сите суштества.

Приматот на монотеистичката "Голема Божица" е поддржана од некои модерни матриархисти како женса верзија, пред, или аналогна, на Аврамскиот Бог поврзан со историскиот пораст на монотеизмот во Средоземјето.

Повеќето модерни пагански традиции хонорираат божица, или повеќе божици. Виката има дуотеистички систем на верување, се состои од една божица и еден бог, кој во Хиерос Гамос претставуваат обединета целина. Политеистите, вклучувајќи ги политеистичките реконструкционисти, хонорираат повеќе божици и богови, и обично ги гледаат како дискретни, одвоени суштества. Овие божества можат да бидат дел од пантеонот, или различни региони можат да имаат старателски божества. Реконструкционистите, како и нивните антички предци, ги хонорираат божествата специфични за нивната земја на потекло.
[мини|Статуа на божицата [Хигија во Карлови Вари, Чешка]]]]
## Божиците како мотив во уметноста и во популарната култура
* „Мртвата божица“ — краток расказ на македонскиот писател Александар Прокопиев.

## Поврзано
* Бог
* Религија
* Митологија

## Наводи

Категорија:Религија
Категорија:Божици
Категорија:Божества
Тајкун

[мини|[Марк Закерберг]]
**Тајкун** - неформален израз кој се користи за означување на човек кој зазема истакнато место во светот на индустријата, благодарејќи на тоа стекнал големо богатство.

Категорија:Титули
Категорија:Стопанственици
Втора фудбалска лига на Македонија 1993/1994

**Втората фудбалска лига на Македонија 1993/1994** - 2. издание на Втората фудбалска лига на Македонија. Сезоната започнала во август 1993 и завршила во јуни 1994. Во оваа сезона прваци биле Кожуф и Охрид.

## Запад
### Екипи

### Табела

Извор: MacedonianFootball.com
## Исток
### Екипи

### Табела

Извор: MacedonianFootball.com

## Поврзано
* Фудбалски куп на Македонија 1993/1994
* Прва фудбалска лига на Македонија 1993/1994
* Трета фудбалска лига на Македонија 1993/1994

## Наводи

## Надворешни врски
*Македонија - Список на конечни табели (RSSSF)
*Фудбалска федерација на Македонија  
*MacedonianFootball.com 
*Македонски фудбалски резултати  

1
Втора лига
Втора лига
Балканска (населба)

**Балканска** или **Свињогојство** —  населба во Штип. Основана е во 1951 година, а до 1970 година немала име, па ја нарекувале **Свињогојство**, бидејќи на тој простор имало голема свињарска фарма на ЗИК „Црвена ѕвезда“. Првите доселеници во 1951 година се сместиле во објекти на тогашната фарма, која следната година, кога до неа бил изграден текстилниот комбинат „Македонка“, била префрлена на друга локација.
Се наоѓа на периферијата на Штип и е опкружена со реката Брегалница, магистралниот пат М-5 или источната магистрала и комплексот на некогашна „Македонка“. Населбата има околу 250 куќи и 1.000 жители, од кои половината се од Егејска Македонија. Токму десетина прогонети семејства во текот на Граѓанската војна во Грција ја основале населбата, од кои некои во своите дворови на куќите имаат изложено сочувани предмети, па и запрежна кола, што некако успеале да ги донесат при напуштањето на родните огништа. 
Во населбата постои спомен-парк на борците и на жртвите од егзодусот на Македонците од Егејска Македонија и споменик посветен на истите.

## ПОврзано
*Црква „Св. Константин и Елена“ — црква во населбата, дел од Горнобалванската парохија;

## Наводи

Категорија:Населби и маала во Штип
Втора фудбалска лига на Македонија 2000/2001

**Втората фудбалска лига на Македонија 2000/2001** - 9. издание на Втората фудбалска лига на Македонија. Сезоната започнала на 19 август 2000 и завршила во мај 2001. Во оваа сезона првак бил Куманово.
## Екипи

## Табела

Извор: MacedonianFootball.com

## Поврзано
* Фудбалски куп на Македонија 2000/2001
* Прва фудбалска лига на Македонија 2000/2001
* Трета фудбалска лига на Македонија 2000/2001

## Наводи

## Надворешни врски
*Македонија - Список на конечни табели (RSSSF)
*Фудбалска федерација на Македонија  
*MacedonianFootball.com 
*Македонски фудбалски резултати  

2
Втора лига
Втора лига